Henrikssen interesserte seg for kunst og vitenskap, særlig statsøkonomi og historie. Han ble flere ganger tilbudt stillingen som norsk finansminister, men avslo. Som ung var han kjent med Bjørnstjerne Bjørnson, Jonas Lie og Ernst Sars. I Bergen var han med på gjenreisningen av Den Nationale Scene, deltok i restaureringen av Håkonshallen og ved etableringen av Ole Bull-fondet. Politisk holdt han med Venstre og holdt et åpent hjem for unge radikalere i Bergen.